CELEX: 62011TN0025
Language: mt
Date: 2011-01-17 00:00:00
Title: Kawża T-25/11: Rikors ippreżentat fis- 17 ta’ Jannar 2011 — Germans Boada vs UASI (Forma ta’ magna għall-qtugħ taċ-ċeramika)

12.3.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 80/23
            
         Rikors ippreżentat fis-17 ta’ Jannar 2011 — Germans Boada vs UASI (Forma ta’ magna għall-qtugħ taċ-ċeramika)
   (Kawża T-25/11)
   2011/C 80/45
   Lingwa tal-kawża: l-Ispanjol
   
      Partijiet
   
   
      Rikorrenti: Germans Boada, SA (Rubí, Spanja) (rappreżentant: J. Carbonell Callicó, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Talbiet tar-rikorrenti
   
   
               —
            
            
               timmodifika d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) (UASI) tat-28 ta’ Ottubru 2010, fil-Każ R 771/2010-1, skont l-Artikolu 65(3) tar-Regolament dwar it-trade mark Komunitarja u minħabba ksur tal-prinċipju ta’ trattament ugwali u tal-Artikoli 7(1) u 7(3) tar-Regolament dwar it-trade mark Komunitarja, filwaqt li tilqa’ r-reġistrazzjoni tat-trade mark tridimensjonali 7.317.911;
            
         
               —
            
            
               sussidjarjament, u esklużivament fl-eventwalità li t-talba preċedenti tiġi miċħuda, tannulla d-deċiżjoni tal-Ewwel Bord tal-Appell tal-UASI tat-28 ta’ Ottubru 2010, fil-Każ R 771/2010-1, minħabba ksur tal-Artikoli 75 u 76 tar-Regolament dwar it-trade mark Komunitarja;
            
         
               —
            
            
               tikkundanna lill-UASI għall-ispejjeż, inkonformità mal-Artikolu 87(2) tar-Regolament dwar it-trade mark Komunitarja.
            
         
      Motivi u argumenti prinċipali
   
   
      Trade mark Komunitarja kkonċernata: trade mark tridimensjonali fil-forma ta’ magna għall-qtugħ taċ-ċeramika, għal prodotti fil-klassi 8
   
      Deċiżjoni tal-eżaminatur: applikazzjoni miċħuda
   
      Deċiżjoni tal-Bord tal-Appell: appell miċħud
   
      Motivi invokati: ksur tal-Artikolu 7(1)(b) tar-Regolament (KE) Nru 207/2009 (1), peress li t-trade mark li għaliha saret l-applikazzjoni għandha karattru distintiv, u ksur tal-Artikolu 7(3) tal-istess regolament, peress li ġie pprovat li t-trade mark li għaliha saret l-applikazzjoni kisbet karattru distintiv permezz tal-użu. Ksur tal-prinċipju ta’ trattament ugwali u tal-Artikolu 14 tal-Konvenzjoni għall-Protezzjoni tad-Drittijiet tal-Bniedem u tal-Libertajiet Fundamentali, peress li l-UASI kien imissu ħa inkunsiderazzjoni biss il-fatti u l-provi ppreżentati mill-partijiet fit-terminu previst; ksur tal-Artikoli 75 u 76 tar-Regolament (KE) Nru 207/2009, peress li l-UASI ma ħax inkunsiderazzjoni fatti u provi ppreżentati mir-rikorrenti fil-forma meħieġa u fit-terminu previst
   
      (1)  Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU L 78, p. 1).